
Autorităţile vor să mute statuia lui Decebal din centrul Devei. Pe 
arhitecta planului o cheamă Hildegard Brandi, iar administrator al 
orașului este Traian Berbeceanu care a eliminat deja și 
Monumentul Anticomuniștilor 


DE CRONICAR (AUTORI/CRONICAR-623) / ȘTIRI / Publicat: Sâmbătă, 03 august 2024, 18:10 / Actualizat: Sâmbătă, 03 august 2024, 18:42 / 1 comentarii 


z 
i 


Pa ul 


(images/articole/1 91087.jpg) 


Foto: Hildegard Brandl, administratorul firmei de proiectare 


ActiveNews se confruntă cu cenzura pe rețele sociale și pe internet. Intraţi direct pe site pentru a ne citi și abonaţi-vă la buletinul nostru gratuit 
(/inregistrare-newsletter). Dacă doriţi să ne sprijiniți, orice DONAȚIE este binevenită (/sustineactivenews). Doamne, ajută! 


O ascultă articolul 


Primăria Deva a cumpărat un plan care-și propune să demoleze statuia lui Decebal din centru, potrivit unor informații obținute de Cotidianul de 
Hunedoara (http://hd.cotidianul.ro/sa-facem-un-call-din-cal-cu-ursitoarele-devei/). 


“Nota redacției: Administrator al Devei este controversatul Traian Berbeceanu, care a demolat din centrul Devei și Monumentul Luptătorilor Anticomuniști 


(http://destepti.ro/monumentul-luptatorilor-anticomunisti-din-deva-deva/) ridicat în memoria Grupului Carpatin Făgărășan condus de legendarul lon Gavrilă 


Ogoranu. Monumentul anticomuniștilor a fost mutat într-un cimitir și în locul lui s-a instalat o statuie a Reginei Maria. 


Redăm mai jos articolul publicat de Cotidianul: 


„Să facem un call” din Cal cu ursitoarele Devei 


Viitorul Devei a fost încredinţat pe scurtătură (achiziție directă) unor urbaniste din capitală contra sumei de 270.000 lei (54.890 euro). Master planul are ca 
obiect elaborarea unei strategii de dezvoltare urbană a zonei centrale, respectiv Bulevardul luliu Maniu, b-dul 1 Decembrie 1918, Bulevardul Decebal, 
Bulevardul 22 Decembrie precum și Piaţa Victoria. 


Ce au aflat „ursitoarele” despre Deva și deveni 


Arhitectele care ne-au desenat viitorul pare că au fușerit lucrarea. Mulţi dintre contestatari susţin că proiectul a fost făcut „pe picioruș”, cu frivolități în 
documentare, prin texte redactate într-o ro-ngleză rudimentară, unde legendele nici măcar nu au fost traduse în limba oficială a plătitorului. 


„Deva este un oraș mic și densitatea generală a populaţiei orașului dovedește asta. Majoritatea populației este formată din tineri. Prin urmare să se creeze și 
să se implementeze oportunități pentru tineri deoarece aceștia nu ar trebui să se mute din cauza lipsei de oportunităţi în oraş și să afecteze în cele din urmă 
stabilitatea economică a orașului. Graficul arată o scădere proeminentă în analiza populației. Propunerea modificărilor de planificare necesare și 
implementarea acestora ar putea fi mai facile când vine vorba de orașe mici. Prin urmare, întreţinerea trebuie să fie luată serios în considerare”. 


„Avantajele unui oraș compact precum Deva, care are o suprafaţă de 58,83 km2, pot părea mici la prima vedere, dar oferă un mare avantaj”. 

Arhitectele viitorului nostru nu au prins mai nimic din spiritul orașului. În noua strategie, statuia de la Casa de Cultură este mutată în apropiere de eterna 
ruină a viitorului Palat Administrativ, iar fântâna muzicală urmează să fie îngropată. Chiar și cei mai grăbiţi dintre vizitatorii Devei se prind că statuia lui 
Decebal călare și fântâna muzicală sunt puncte de referință pentru oraș. De generații, deveni își dau întâlnire „la Cal” și mulți cred că mutarea statuii ar fi cât 
un „viol urbanistic”. 


Ce spun oamenii din Primărie 


Arhitecta șefă a Devei, Raluca Lăzăruț, a confirmat pentru Cotidianul de Hunedoara că relocarea Calului e în planurile arhitecților care au gândit viitorul 
orașului. 


„Deoarece în municipiul Deva spațiile publice destinate socializării, organizării de evenimente, relaxării, etc, nu sunt foarte multe, arhitecţii au considerat că 
Piaţa Victoriei ar trebui reorganizată astfel încât să fie redată comunităţii. În acest sens, au redus dimensiunile fântânii arteziene existente care scindează 
practic piața în doua, iar în anotimpul rece devine o prezenţă deranjantă, deloc estetică, fiind acoperita cu prelată ca să nu îngheţe, și au propus o zonă cu 
fântâni de pardoseală. De asemenea, au propus relocarea statuii regelui Decebal pe bulevardul Decebal într-o piațetă nou creată, aflată în continuarea dalei 
pietonale propuse peste carosabil, considerând că în acest amplasament va fi mai bine pusă în valoare”, a explicat Lăzăruț. 


Viceprimarul Devei nu crede în soluția arhitectelor de la București 


„Asta e viziunea proiectanţilor, dar nu înseamnă că asta se va întâmpla. Când vom avea noi bani să mutăm statuia? Niciodată. Și de ce s-o muţi? Calul este 
emblema orașului! Asta e părerea mea”, spune Zoltan Pogocsan, viceprimarul Devei. 


Pe de altă parte, statuia este monument de for public, dar reprezentanții Direcţiei de Cultură nici măcar nu au fost consultaţi în legătură cu o eventuală 
strămutare. Mai mult, Primăria lucrează de ceva ani (mulţi!) la elaborarea Planului Urbanistic General și în viitorul PUG există propunerea, avizată de 
Ministerul Culturii, ca zona Casei de Cultură să devină ansamblu urban de monumente istorice în forma în care se găsește acum. 


„Să facem un call” din Cal 


Hildegard Brandl, administratorul firmei de proiectare, nu părea convinsă de mutarea statuii. „Eu nu sunt sigură în acest moment, eu nu rețin că am fi mutat 
statuia. Eu nu sunt arhitect responsabil pe proiect. Știu proiectul, am și desenat pe concept, dar nu rețin asta. Vorbesc cu Georgiana, mă uit şi eu pe planuri, 
vă sun înapoi și atunci fie să facem un „cal!” (conversaţie telefonică, n.red.), fie vă dăm în scris dacă vă ajută”, ne-a declarat patroana firmei UNITH2B SRL. 
Ulterior aceasta n-a mai sunat și nici nu a mai răspuns la telefon. Singura șansă ca devenii să primească niște răspunsuri ar fi ca proiectul să intre în 
dezbatere publică, ceea ce e pe cale să se întâmple. 


Devenii au dreptul să știe 


Masterplanul este afișat pe site-ul Primăriei, după care el va fi supus spre aprobare Consiliului Local. Pentru cei interesați există și posibilitatea organizării 
unei întâlniri în care să se dezbată public proiectul de act normativ, în cazul în care acest lucru este cerut în scris de către o asociație legal constituită sau de 
către o altă autoritate sau instituţie publică până la data de 02.08.2024. Lucian Stanciu, președintele al Organizaţiei Patronale din Turism Deva-Hunedoara 
(OPTDHD) e decis să nu lase „strategia” să treacă fără dezbatere. 


„Dincolo de faptul că este o idee ciudată, master planul afectează grav doua obiective turistice ale municipiului Deva, respectiv statuia ecvestră a lui Decebal 
— al doilea simbol al Devei, după Cetate — și fântâna muzicală, care în ciuda faptului că de ani de zile stă nefolosită poate fi pusă în valoare din nou! 
OPTDHD va solicita dezbatere publică pentru acest master plan, pentru că aceste două obiective fac parte din patrimoniul turistic antropic al municipiului 
Deva și trebuie tratate ca atare”, ne-a declarat Lucian Stanciu, președinte al Organizaţiei Patronale din Turism Deva-Hunedoara, vicepreședinte al Federaţiei 
Patronatelor din Turismul Românesc. 


Realizată de lon Jalea 


Statuia ecvestră a lui Decebal situată în Piaţa Victoriei, în fața Centrului Cultural „Drăgan Muntean” , a fost dezvelită la data de 28 februarie 1976. În mod 
normal, Decebal trebuia încălţat în opinci, dar până la urmă au decis că trebuie cizme, deși pe vremea dacilor cizmele nu existau. Finanţarea realizării statuii 
a fost realizată de fosta Uniune Generală a Sindicatelor din România (UGSR), instituție care administra și Casa de Cultură. Lucrarea, realizată din bronz, a 
fost turnată la Combinatul Fondului Plastic din București. Monumentul a fost realizat de sculptorul lon Jalea. lon Jalea s-a născut la 19 mai (1 iunie) în 
comuna Casimcea din judeţul Tulcea. Rămas fără o mâna, după ce a fost pe front, sculptorul lon Jalea a uimit o lume întreagă cu talentul său. „La Cal”, așa 
este cunoscută de către deveni zona din jurul statuii. Este locul preferat de întâlnire pentru îndrăgostiți, prieteni, pensionari sau protestatari. 

Nicu Covaci despre portul naţional și românism: Să învăţăm să spunem NU! 

OPINII 


E de Cronicar 


Domnia mediocrității s-a deschis ca o nouă cale de identificare și eliminare a elitelor reale. De ce ar elimina un regim democratic elita? Pentru că aceasta este, prin definiție, morală și 
dispusă la sacrificiu. 


(opinii/Delatiunea-vocatia-omului-nou-%E2%80%93-omul-masa-si-eliminarea-elitelor-reale-190388) 


de Dr. Carmen Otelea 
SA AA 
Psihologul Dragoș Iliescu, expert în psihometrie, a efectuat cel mai mare studiu cu privire la efectul Flynn în Romania. Studiul a fost realizat pe 12.000 de subiecţi, pe o perioadă de 80 
de ani. Concluziile au fost următoarele: IQ-ul a crescut cu 3,4 puncte pe deceniu, perioada cu cea mai mare creștere a fost 1967-1977, după anul 1990... 


(opinii/Dr.-Carmen-Otelea-Gandirea-critica-versus-lobotomizarea-chimica-si-digitala.-Evolutia-inteligentei-umane-in-ultimii-ani-inclusiv-in- 
Romania-190382) 


de Victor Grigore 


Inca un "derapaj", cum ar spune deontologii, al politiei gandirii. Un ziarist - chiar preot -, care i-a luat interviu arhiepiscopului Teodosie, a fost amendat drastic de CNA cu 10.000 de lei, 
nu pentru ceva ce a spus, ci pentru ceva ce nu a spus. Toata povestea e halucinanta. 


(opinii/Victor-Grigore-O-poveste-halucinanta-cu-CNA-si-lPS-Teodosie-190386) 


de Cezarina Condurache 


Profesorul Vasile Boroneanţ a făcut numeroase descoperiri: civilizaţia clisuriană, civilizația de la Schela Cladovei — unde a lucrat peste 35 de ani, scrierea nedescifrată pe oase de la 
Chitila. Cuina Turcului, Peștera Climente și Peștera Veterani 


(cultura-istorie/Vasile-Boroneant-Arheolog-al-suferintei-neamului-premiat-de-Academia-Romana-pentru-descoperirile-sale-fabuloase- 


cum-ar-fi-Sfintii-si-scrierea-nedescifrata-pe-oase-de-la-Chitila.-10-ani-de-la-adormire-3-iulie-2014-144363) 


de Adrian Onciu 


Intrarea Elenei Lasconi în competiția prezidenţială a schimbat radical dinamica, inclusiv în cadrul alianței guvernamentale PSD-PNL. 

de Puiu Nistoreanu 


Posibil ca orele de istorie, crucea ori ordinul de Malta, nu în ultimă instanţă poziţia de fortăreață și viteza internetului, m-au făcut să îmi doresc — în subconștient - să vizitez tărâmurile 
malteze. 

de Luminiţa Arhire 


Pe 29 iunie 2024 cea mai ambasadă dintre ambasadele din București, bună la suflet și solidară cu toate manifestările CURCUBITACEE ne-a anunțat că la Muzeul Ţăranului Român 
dânsa A SĂRBĂTORIT,mândria de a fi +IQTBGL”. 

Bizar: Former General of the US Army Wesley Clark on the military strategy after 9/11 attacks: "We are... 


(@ Război total între Israel și Liban? Ambasada SUA la Beirut a somat toți americanii să plece "cu orice bilet de avion disponibil”) 


(stiri/Razboi-total-intre-Israel-si-Liban-Ambasada-SUA-la-Beirut-a-somat-toti-americanii-sa-plece-cu-orice-bilet-de-avion-disponibil- 
191088/comentariu-293020) 


Bizar: Former General of the US Army Wesley Clark on the military strategy after 9/11 attacks: "We are... 


(@_ Război total între Israel și Liban? Ambasada SUA la Beirut a somat toți americanii să plece "cu orice bilet de avion disponibil”) 
(stiri/Razboi-total-intre-Israel-si-Liban-Ambasada-SUA-la-Beirut-a-somat-toti-americanii-sa-plece-cu-orice-bilet-de-avion-disponibil- 
191088/comentariu-293019) 


Wolf Edmond: Rezultatul este că portavionul Theodore Roosvelt cu grupul său de atac, care se afla în G... 

Radu Comsuta: Se spune că frica e contagioasă dar și curajul la fel. Și în jurul statului totalitar si... 

